[{"text_idx": "#000000", "text": "Beth yw Grw\u0302p Darllen Cymru?"}, {"text_idx": "#000001", "text": "Grw\u0302p Darllen Cymru yw prosiect newydd Cyngor Llyfrau Cymru sydd yn cefnogi athrawon ac yn annog darllenwyr ifanc blwyddyn 3 i flwyddyn 6 i ddarllen er pleser a siarad am y llyfrau maen nhw\u2019n eu darllen."}, {"text_idx": "#000002", "text": "Mae athrawon yn rhydd i ddewis a hoffen nhw gymryd rhan gyda dosbarthiadau cyfan neu gyda grwpiau darllen sydd gan yr ysgol. Bydd cyfle i\u2019r ysgolion sydd yn cofrestru ar gyfer Grw\u0302p Darllen Cymru gymryd rhan mewn Diwrnod Dathlu yn ystod tymor yr haf."}, {"text_idx": "#000003", "text": "Sut fydd Grw\u0302p Darllen Cymru\u2019n gweithio?"}, {"text_idx": "#000004", "text": "Bydd y Cyngor Llyfrau yn:"}, {"text_idx": "#000005", "text": "darparu rhestr o lyfrau i\u2019r ysgolion sydd yn cofrestru i gymryd rhan;\nrhannu syniadau am sut i gynnal grwpiau darllen;\ntrefnu diwrnod dathlu darllen yn ystod tymor yr haf."}, {"text_idx": "#000006", "text": "cofrestru\u2019n uniongyrchol gyda\u2019r Cyngor Llyfrau (trwy\u2019r wefan);\ndarllen a thrafod cymaint o lyfrau o\u2019r rhestr ag y mynnan nhw."}, {"text_idx": "#000008", "text": "Mae hyn yn benderfyniad i bob athro yn unigol. Rydym yn gwybod bod gan lawer o ysgolion grwpiau darllen eisoes, ac os ydyn nhw\u2019n dymuno bod yn rhan o\u2019r cynllun yma mae croeso mawr iddynt. Rydym hefyd yn gwybod bod rhai athrawon eisiau cynnwys pawb yn eu dosbarthiadau wrth drafod llyfrau darllen er pleser; gyda\u2019r cynllun yma mae athrawon yn rhydd i ddarllen y llyfrau gyda dosbarth cyfan neu gynnig llyfrau gwahanol i wahanol grwpiau o fewn y dosbarth. Gall mwy nag un dosbarth gymryd rhan yn y cynllun, ond gofynnwn i bob athro dosbarth gofrestru\u2019n unigol os bydd mwy nag un dosbarth o ysgol benodol eisiau cymryd rhan."}, {"text_idx": "#000009", "text": "Yn 2023, blwyddyn gyntaf Grw\u0302p Darllen Cymru, byddwn yn peilota Diwrnod Dathlu gyda nifer gyfyngedig o ysgolion. Ar gyfer yr ysgolion eraill, byddwn ni\u2019n cynnal sesiwn awdur ar-lein."}, {"text_idx": "#000010", "text": "Yn y dyfodol rydym yn gobeithio cynnal dyddiau dathlu rhanbarthol \u2013 yn y gogledd, y canolbarth a\u2019r de."}, {"text_idx": "#000013", "text": "Byddwn yn gofyn i bob plentyn ddod a\u0302\u2019u hoff lyfr Cymraeg gyda nhw er mwyn ei ddangos a siarad amdano gyda\u2019u cyfoedion. Does dim ots beth yw\u2019r hoff lyfr \u2013 gall fod yn llyfr garddio, nofel graffig, casgliad o farddoniaeth, unrhyw beth! Byddwn yn darparu cwestiynau a sbardunau trafod i hwyluso\u2019r sgyrsiau."}, {"text_idx": "#000016", "text": "hyd at 5 munud o gyflwyniad i\u2019r hyn y mae\u2019r grw\u0302p neu\u2019r dosbarth wedi ei wneud fel rhan o weithgarwch Grw\u0302p Darllen Cymru; a\nhyd at 3 munud o hysbyseb yn hyrwyddo un o lyfrau\u2019r Grw\u0302p Darllen."}, {"text_idx": "#000017", "text": "Beth os ydw i eisiau parhau i gystadlu?"}, {"text_idx": "#000018", "text": "Rydym wedi cytuno gyda\u2019r trefnyddion sirol eu bod nhw\u2019n gallu parhau i redeg cystadleuaeth fel Darllen Dros Gymru os dymunant, ond penderfyniad sirol fydd hynny a fydd y Cyngor Llyfrau ddim yn cymryd rhan yn y trefniadau hyn."}, {"text_idx": "#000019", "text": "ar gyfer eich grwpiau darllen yn yr ysgol a\u2019r fideo hyrwyddo."}, {"text_idx": "#000020", "text": "Pa adnoddau fydd ysgolion yn eu cael?"}, {"text_idx": "#000021", "text": "Gwybodaeth am y llyfrau a\u2019r awduron;\nsyniadau am ffyrdd i redeg grw\u0302p darllen;\ncofnodion darllen \u2013 unigolion a grw\u0302p;\ncanllaw i bob llyfr, gyda syniadau am weithgareddau trawsgwricwlaidd ac awgrymiadau am lyfrau eraill i\u2019w darllen."}, {"text_idx": "#000023", "text": "Os hoffech ragor o wybodaeth cysylltwch a\u0302 cllc.plant@llyfrau.cymru"}]